laion/Wikipedia-Exotic huggingface dataset:
ფლანდრიის ბრძოლა

ფლანდრიის ბრძოლა — გერმანელთა მე-4 და მე-6 არმიების მარჯვენა ფრთის შეტევითი ოპერაცია, ინგლისისა და ბელგიის არმიებსა და საფრანგეთის საარმიო ჯგუფის წინააღმდეგ. მიმდინარეობდა 20 ოქტომბრიდან 15 ნოემბრამდე პირველი მსოფლიო ომის (1914-1918 წწ.) დროს. გერმანელთა სარდლობის მიზანი იყო ლა-მანშზე გაბატონება, რითაც დაემუქრებოდა ინგლისის საექსპედიციო არმიის კომუნიკაციებს და აიძულებდა დიდ ბრიტანეთს უარი ეთქვა ომში მონაწილეობაზე. გერმანელთა გეგმა არ განხორციელდა, მათ ვერ შეძლეს მოკავშირეთა ფრონტის გარღვევა. დასავლეთ ევროპის საომარ ასპარეზზე დასრულდა ომის მანევრული პერიოდი და ლა-მანშიდან შვეიცარიის საზღვრამდე ერთიანი პოზიციური ფრონტი დამკვიდრდა. ქართული საბჭოთა ენციკლოპედია, ტ. 10, თბ., 1986. — გვ. 342.
ორნი გზაზე (ფილმი)

ორნი გზაზე (ინგლ. Two for the Road) — 1967 წლის ბრიტანული ფილმი. ფილმის მთავარი გმირები არიან 12 წლიანი ქორწინების მქონე მეუღლეები, რომლებიც სამხრეთ საფრანგეთში მიემგზავრებიან. ფილმი იმ დროისთვის ექსპერიმენტული იყო, რადგან არათანმიმდევრული თხრობის სტილი იყო გამოყენებული. ოდრი ჰეპბერნი — ჯოანა უოლესი ალბერტ ფინი — მარკ უოლესი ელეანორ ბრონი — კეთი მაქსველ-მანჩესტერი უილიამ დენიელსი — ჰოვარდ მაქსველ-მანჩესტერი კლოდ დოფინი — მორის დალბერტი ნადია გრეი — ფრანსუაზა დალბერტი ჟაკლინ ბისეტი — ჯეიკი „ორნი გზაზე“ — კინოფილმების ინტერნეტ-მონაცემთა ბაზა (ინგლისური) „ორნი გზაზე“ — TCM-ის მონაცემთა ბაზაში
ვირჯილიო ფოსატი

ვირჯილიო ფოსატი (იტალ. Virgilio Fossati; დ. 12 სექტემბერი, 1889, მილანი — გ. 29 ივნისი, 1916, მონფალკონე) — იტალიელი ფეხბურთელი და მწვრთნელი. ფეხბურთის კარიერა დაიწყო მილანის „ინტერნაციონალეში“ კლუბის დაარსებიდან ერთი წლის თავზე, 1908 წელს. ფოსატი იყო ინტერის პირველი კაპიტანი და პირველი მწვრთნელი. გუნდში გატარებული 6 წლის მანძილზე თამაშობდა ნახევარმცველის პოზიციაზე. ამ პერიოდში გამართა 97 მატჩი და გაიტანა 4 გოლი. გუნდთან ერთად მოიგო 1909–10 წლების იტალიის ჩემპიონატი. ეს იყო ინტერის ისტორიაში პირველი ტიტული. ფოსატი გამოდიოდა იტალიის ნაკრებშიც, სადაც მან 12 მატჩი გამართა და ერთი გოლი გაიტანა. ის იყო ინტერიდან პირველი მოთამაშე, ვინც ეროვნულ ნაკრებში იქნა მიწვეული. ფოსატის ძმა — ჯუზეპეც ფეხბურთელი იყო და ინტერში თამაშობდა, სადაც 3 წლის მანძილზე 43 მატჩი გამართა ვირჯილიო ფოსატის საფეხბურთო კარიერას და შემდეგ სიცოცხლეს წერტილი დაუსვა პირველმა მსოფლიო ომმა. 1915 წელს ის წავიდა ფრონტზე, მას მიანიჭეს სამხედრო კაპიტნის წოდება. 1916 წელს დაიღუპა ავსტრია-უნგრეთის არმიასთან ბრძოლაში. figc.it დაარქივებული 2016-01-12 საიტზე Wayback Machine. inter.it დაარქივებული 2013-05-27 საიტზე Wayback Machine.
წინასწარმეტყველების მანქანა

„წინასწარმეტყველების მანქანა“ (ინგლ. The Omen Machine) — ტერი გუდკაინდის მე-14 რომანი ეპიკური ფენტეზის ჟანრში. პირველი წიგნი სერიისა რიჩარდისა და კალანის შესახებ. რიჩარდ რალი კალან ამნელი ზედიკუს ზულ ზორანდერი კარა ნიკი ნათან რალი ბენჯამინ მეიფერტი ჯიტი ლუდვიგ დრეიერი ვიკა ტერი გუდკაინდის ოფიციალური საიტიდაარქივებული 2012-02-07 საიტზე Wayback Machine. ჭეშმარიტების მახვილის ვიკი
პირველი აღმსარებელი: ლეგენდა მაგდა სირუსზე

„პირველი აღმსარებელი: ლეგენდა მაგსა სირუსზე“ (ინგლ. The First Confessor: The Legend of Magda Searus) — ტერი გუდკაინდის მე-15 რომანი ეპიკური ფენტეზის ჟანრში. „ჭეშმარიტების მახვილის“ სერიის წინარეისტორია. წიგნის მოკლე აღწერა გამოქვეყნდა ავტორის საიტზე. ტექსტი იყო შემდეგნაირი: „პირველი აღმსარებელი ჭეშმარიტების მახვილის სერიების საძირკველია. ეს არის დიდი თავგადასავლის დასაწყისი.“ მაგდა სირუსი ჯადოქარი მერიტი ლოთეინი ბარაკუსი ტილი ისოდორი კვინი ალრიკ რალი სედლერი უხუცესი კადელი გაიმერი უესტონი ჰამბრუკი სულაჩანი ნაია მუნი ტერი გუდკაინდის ოფიციალური საიტიდაარქივებული 2012-02-07 საიტზე Wayback Machine. ჭეშმარიტების მახვილის ვიკი ↑ Amazon.com - The First Confessor (The Legend of Magda Searus) (Kindle Edition). Retrieved January 16, 2013. ↑ Terry Goodkind: The Official Website დაარქივებული 2012-02-07 საიტზე Wayback Machine. . Retrieved January 16, 2013.
ბრიუს სპენსი

ბრიუს სპენსი (ინგლ. Bruce Spence; დ. 17 სექტემბერი 1945, ოკლენდი, ახალი ზელანდია) — ახალ ზელანდიელი მსახიობი. ძირითადად მონაწილეობას იღებს ავსტრალიურ ფილმებსა და სერიალებში. ბრიუს სპენსი — კინოფილმების ინტერნეტ მონაცემთა ბაზა (ინგლისური) http://www.filmreference.com/film/14/Bruce-Spence.html
ელექტროსადგური

ელექტროსადგური — სამრეწველო საწარმო, რომელიც პირველადი რესურსის ენერგიის გარდაქმნის ხარჯზე აწარმოებს ელექტროენერგიას, ხოლო ზოგ შემთხვევაში თბოენერგიასაც. ენერგიის წყაროს მიხედვით არსებობს შემდეგი სახით ელექტროსადგურები: ატომური ელექტროსადგური; გეოთერმული ელექტროსადგური; თბოელექტროსადგური; მზის ელექტროსადგური; ქარის ელექტროსადგური; ჰიდროელექტროსადგური. თბო და ატომური ელექტროსადგურები, შესაბამისად, ორგანულ და ბირთვულ საწვავზე მუშაობენ. ამ ენერგეტიკული რესურსების მარაგი თანდათან იწურება და ღირებულება მატულობს. ამ მხრივ, დიდი უპირატესობა აქვს ჰიდროელექტროსადგურებს, რომლებიც მდინარეების განახლებად ჰიდროენერგეტიკულ რესურსებს იყენებს. ცნობილია ელექტროენერგიის მიღების ხერხები სხვა განახლებადი ენერგიის წყაროებიდან, როგორებიცაა მზე, ქარი, ზღვის მიმოქცევა, ზღვის და ოკეანის ტალღები, გეოთერმული წყლები, ოკეანური დინებები და სხვა. თითქმის ყველა ტიპის ელსადგურზე ხდება პირველადი ენერგიის გარდაქმნა მექანიკურ ენერგიად. ამ ენერგიას მოძრაობაში მოყავს ე.წ „პირველადი ამძრავი“ — ტურბინა. ტურბინა თავის მხრივ აბრუნებს გენერატორს, რომელიც ტურბინის მექანიკურ ენერგიას გარდაქმნის ელექტრულ ენერგიად. გენერატორად, ჩვეულებრივ, გამოიყენება სამფაზა სინქრონული მანქანები. მათ მიერ გენერირებული სიმძლავრის ძაბვა, როგორც წესი, არ აღემატება 30 კვ-ს. ასეთი ძაბვით ელექტროენერგიის გადაცემა გამოიწვევს დიდ დანაკარგებს. ამიტომ, ელექტრულ სადგურებში დამონტაჟებულია ამწევი ტრანსფორმატორები, რომლებიც გადასაცემი ენერგიის ძაბვას ამაღლებენ 110÷1150 კვ-მდე. ქართული საბჭოთა ენციკლოპედია, ტ. 4, თბ., 1979. — გვ. 113. Identification System for Power Stations (KKS) Power station diagram დაარქივებული 2011-04-23 საიტზე Wayback Machine. Largest Power Plants in the World Database of carbon emissions of power plants worldwide (Carbon Monitoring For Action: CARMA) Net vs Gross Output Measurement ‘’Archived from the original (pdf) on 21 October 2012 Measuring power generation Archived from the original (pdf) on 2 October 2012
მიხეილ ალოიანი

მიხეილ (მიშა) სურენის ძე ალოიანი (დ. 23 აგვისტო 1988, ბამბაკაშატი, სომხეთის სსრ) — რუსი მოკრივე, წარმოშობით ქურთ-იეზიდი, რუსეთის სამგზის ჩემპიონი (2009–2011), ევროპის ჩემპიონი (2010), მსოფლიო თასის მფლობელი (2008), მსოფლიო ჩემპიონი (2011), ოლიმპიურ თამაშთა პრიზიორი (2012). რუსეთის სპორტის დამსახურებული ოსტატი (2010). ოფიციალური საიტი პროფილი რუსეთის ბოქსის ფედერაციის საიტზე მიხეილ ალოიანისა და დავით აირაპეტიანის ინტერვიუ 2012 წლის ოლიმპიადის წინ სპორტული გზის დასაწყისი ↑ ნოვოსიბირელი მოკრივე რუსეთის სპორტის დამსახურებული ოსტატი გახდა. დაარქივებულია ორიგინალიდან — 2013-10-29. ციტირების თარიღი: 2013-03-29.
როდეზია

როდეზია (ინგლ. Rhodesia) — არაღიარებული ქვეყანა რომელიც ცივი ომის პერიოდში მდებარეობდა სამხრეთ აფრიკაში. 1965 - 1979 წლებში ის მოიცავდა ტერიტორიას რომელიც დღეისთვის ზიმბაბვეს სახელითაა ცნობილი. მისი დედაქალაქი იყო სოლსბერი. ის წარმოადგენდა ბრიტანეთის კოლონიის სამხრეთი როდეზიის დე ფაქტო სამართალ მემკვიდრე ქვეყანას. ვიკისაწყობში არის გვერდი თემაზე: როდეზია Sons of Africa by Jeffrey Whittam - წიგნი Rhodesian Bush War historical research / განხილვა ფორუმი დაარქივებული 2010-09-11 საიტზე Wayback Machine. როდეზიის ომის სურათები The Viscount disasters of 1978 and 1979 დაარქივებული 2006-03-04 საიტზე Wayback Machine.
იტალიის სერია B

იტალიის სერია B — მნიშვნელობით მეორე საფეხბურთო ლიგა იტალიაში. 2004–05 წლების სეზონიდან მონაწილეობას იღებს 22 გუნდი. ამჟამინდელი წესის მიხედვით, სამ გუნდს აქვს შესაძლებლობა გადავიდეს სერია A-ში, რომლებიც ჩაანაცვლებენ სერია A-ში ბოლო სამ ადგილზე გასულ კლუბებს. თუ გუნდი დაასრულებს ჩემპიონატს პირველ ან მეორე ადგილზე, ის ავტომატურად გადავა სერია A-ში, ხოლო მესამე სავარაუდო გადამსვლელი ირკვევა პლეიოფით — მესამე, მეოთხე, მეხუთე, მეექვსე, მეშვიდე და მერვე ადგილზე გასული კლუბები მართავენ ერთმანეთში შეხვედრებს, სადაც ირკვევა მათგან საუკეთესო კლუბი, რომელიც უნდა გადავიდეს სერია A-ში. სერია B-დან 4 კლუბი ქვეითდება ქვედა ლიგაში – სერია C-ში. ბოლო სამ ადგილზე გასული კლუბები ავტომატურად ქვეითდება დაბალ ლიგაში, ხოლო მეოთხე კლუბი ირკვევა ბოლოდან მეოთხე და მეხუთე ადგილზე გასულ კლუბებს შორის, რომლებიც გამართვენ ორ მატჩს – შინ და სტუმრად. ოფიციალური საიტი (იტალიური) იტალიის სერია B Facebook-ზე იტალიის სერია B Twitter-ზე Italy - List of Second Division (Serie B) Champions
სკრიპტორიუმი

სკრიპტორიუმი — გადამწერთა სახელოსნოები VI-XII საუკუნეებში დასავლეთ ევროპის მონასტრებში. სკრიპტორიუმებში იწერდნენ წიგნებს ეკლესიებისა და წარჩინებულთათვის. ცნობილი იყო ტურის, კორბის, ფულდის და სხვა სკრიპტორიუმები. აქ შემუშავდა შუა საუკუნის წიგნის წერის ძირითადი ტიპები. XII საუკუნის მიწურულიდან ქალაქების ამქრულმა სახელოსნოებმა სკრიპტორიუმების საქმიანობა თანდათან შეავიწროვეს. ქართული საბჭოთა ენციკლოპედია, ტ. 9, თბ., 1985. — გვ. 431.
შუახევის მუნიციპალიტეტის დროშა

შუახევის მუნიციპალიტეტის დროშა — შუახევის მუნიციპალიტეტის სახელმწიფო სიმბოლო გერბთან ერთად. მიღებულია შუახევის მუნიციპალიტეტის საკრებულოს მიერ 2013 წლის 28 თებერვალს №1 დადგენილებით. დროშას სამ ნაწილად ყოფს მარჯვნივ გადაბრუნებული ვერცხლის ქობაშემოვლებული ლაჟვარდის ორთითასებრი ჰერალდიკური ჯვარი. დროშის მარჯვენა ნაწილი მეწამულია, დროშის დანარჩენი ორი ველი მწვანეა. პროპორცია არის 2:3 შუახევის მუნიციპალიტეტის დროშა და გერბი[მკვდარი ბმული] ↑ საქართველოს საკანონმდებლო მაცნე
სკრუბერი

სკრუბერი — აირთა ნარევიდან მყარი და აირისებრი მინარევების მოსაცილებელი აპარატი; ფართოდ იყენებენ კოქსის პროდუქტების დასაჭერად და მტვრისაგან სამრეწველო აირების გასაწმენდად, დასატენიანებლად და გასაცივებლად, აგრეთვე სხვადასხვა ქიმიურ-ტექნოლოგიურ პროცესში. სკრუბერს სასარგებლო წიაღისეულის გასარეცხ დოლურ მანქანასაც უწოდებენ. სასარგებლო წიაღისეულის გასარეცხად გამოყენებული სკრუბერი ცილინდრული ან კონუსური ფორმის დოლია. მასში ჩასატვირთი მასალა დოლში შნეკის საშუალებით გადაადგილდება და წყლით გაირეცხება. წყლისა და მასალის მიწოდების ხერხის მიხედვით სკრუბერი არის პირდაპირი დინებისა და წინაღდენიანი (მასალა და წყალი მოძრაობს საპირისპოროდ). სკრუბერის სახესხვაობაა ნიჩბიანი წისქვილი, რომლის დოლის შუაში ნიჩბებიანი მბრუნავი ლილვია. სკრუბერის პარამეტრები: სიგრძე 3-10 მეტრი, დიამეტრი 1,5-4 მეტრი, წყლის ხარჯი 3-6 მ³/ტ, რეცხვის ხანგრძლივობა 2-12 წუთი, მწარმოებლურობა 25-დან 200 ტონამდე საათში. ქართული საბჭოთა ენციკლოპედია, ტ. 9, თბ., 1985. — გვ. 431.
შუახევის მუნიციპალიტეტის გერბი

შუახევის მუნიციპალიტეტის გერბი — შუახევის მუნიციპალიტეტის სახელმწიფო სიმბოლო დროშასთან ერთად. მიღებულია შუახევის მუნიციპალიტეტის საკრებულოს მიერ 2013 წლის 28 თებერვალს №1 დადგენილებით. გერბის ფარის ზურმუხტოვან ველს სამ ნაწილად ყოფს ვერცხლის ქობაშემოვლებული ლაჟვარდის ორთითასებრი ჰერალდიკური ჯვარი, რომელზეც მოთავსებულია მცირე ფარი — მეწამულ ველზე ოქროს სამკოშკიანი ციხე-სიმაგრე. შუა კოშკი ოდნავ მაღალია, ციხე-სიმაგრის ქვევით გამოსახულია ოქროს ხიდი. გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით. ფარს ქვემოთ მოთავსებულია გერბის დევიზის ვერცხლ-ზურმუხტოვანი ბაფთა, რომლის ვერცხლის ველზე შავად ჩაწერილია დევიზი — „შუახევი“ შუახევის მუნიციპალიტეტის გერბი და დროშა[მკვდარი ბმული] ↑ საქართველოს საკანონმდებლო მაცნე
ფოთის ბრძოლა

ფოთის (ფასისის) ბრძოლა — ბრძოლა ბიზანტიელებსა და ირანელებს შორის ეგრისის დიდი ომის (542-562 წწ.) დროს ქ. ფოთის სიმაგრესთან. გაიმართა 555 წელს. ირანელების ჯარის სარდალს ნახორაგანს იმედი ჰქონდა, რომ ხისგან აგებული სიმაგრის აღება არ გაუძნელდებოდა. მან მოულოდნელად ერთ ღამეში გადაიყვანა ჯარი მდინარე რიონის მარცხენა მხარეს, რათა ფასისს სამხრეთიდან მისდგომოდა, სადაც რიონი არ დააბრკოლებდა. ბიზანტიელებმა ვერ შეძლეს ნავებით ჯარების გადაყვანა მდინარეზე, რომ ირანელებისათვის ფასისში შესვლა დაესწროთ, ამიტომ ხმელეთის გზით შევიდნენ ქალაქში და გამაგრდნენ. ირანელების იერიში ფოთის სიმაგრეზე სრული მარცხით დამთავრდა. ირანელებმა ამ ბრძოლაში 10 000-ზე მეტი მეომარი დაკარგეს, რის შემდეგაც ქუთაისისა და მუხურისისაკენ დაიხიეს. ქართული საბჭოთა ენციკლოპედია, ტ. 10, თბ., 1986. — გვ. 352.
სტრატიგრაფიული სკალა

სტრატიგრაფიული საკალა — სკალა, რომელიც გვიჩვენებს დედამიწის ქერქის ამგები ქანების სტრატიგრაფიულ ქვედანაყოფთა თანამიმდევრობას და ურთიერთდაქვემდებარებას; ასახავს დედამიწის ქერქის განვითარების ისტორიის ეტაპებს. სტრატიგრაფიული სკალის ერთეულებია (უმსხვილესიადან უმცირესამდე): ეონოტემა (აერთიანებს რამდენიმე ჯგუფს), ჯგუფი (ერატემა), სისტემა, ზესექცია, სექცია, ქვესექცია, სართული, ქრონოზონა. ქართული საბჭოთა ენციკლოპედია, ტ. 9, თბ., 1985. — გვ. 578.
ბარდა ფოკა

ბარდა ფოკა (ბერძ. Βάρδας Φωκᾶς; დ. უცნობია — გ. 13 აპრილი, 989) — ბიზანტიის მხედართმთავარი, კაპადოკიელი დიდგვაროვანი, იმპერატორ ნიკიფორე II-ის ძმისშვილი. 970 წელს აჯანყდა იმპერატორ იოანე I ციმისხის წინააღმდეგ, მაგრამ დამარცხდა და გადაასახლეს. 978 წელს იმპერატორმა ბასილი II-მ გადასახლებიდან გამოიწვია და ბარდა სკლიაროსის აჯანყების ჩახშობა დაავალა. ფოკა ბარდას დამხმარედ მოუვიდა დავით კურაპალატის ჯარი, რომლის მეშვეობით მან სძლია სკლიაროსს. ბასილი II უნდობლად უყურებდა ფოკა ბარდას და არ აწინაურებდა. 987 წელს ფოკა ბარდა პროვინციული არისტოკრატიის მხარდაჭერით აჯანყდა და თავი იმპერატორად გამოაცხადა. აჯანყებამ ფართო ხასიათი მიიღო და მთელი მცირე აზია მოიცვა. ამჯერად ფოკა ბარდას დავით კურაპალატიც მიემხრო. აჯანყებულები შეეცადნენ კონსტანტინოპოლის ალყაში მოქცევას. ბასილი II-მ სძლია აჯანყებულებს 989 წლის 13 აპრილს აბიდოსთან. ფოკა ბარდა ბრძოლაში დაიღუპა, როგორც ვარაუდობენ, მოსყიდულმა მსახურმა მოწამლა. ქართული საბჭოთა ენციკლოპედია, ტ. 10, თბ., 1986. — გვ. 355.
სტრატეგოსი

სტრატეგოსი — მხედართმთავარი ძველ ბერძნულ პოლისებში ძვ. წ. VI ს.-ძვ.წ. I საუკუნის შუა წლებში. ათენში ძვ. წ. 500 წლიდან 10 სტრატეგოსიდან შემდგარ კოლეგას ირჩევდნენ. ერთი სტრატეგოსი ჰოპლიტებს სარდლობდა, მეორე - ფლოტს, მესამე ქვეყანას იცავდა, ორი სტრატეგოსი პირეოსს. დანარჩენები რიგრიგობით ჯარს სარდლობდნენ. სტრატეგოსს ირჩევდა სახალხო კრება ერთი წლის ვადით ფილეების მიხედვით. შეიძლებოდა განმეორებითი არჩევაც, მაგალითად, პერიკლე ზედიზედ 15 წელს იყო სტრატეგოსად. სტრატეგოსი გასამრჯელოს არ იღებდა. იგი სათავეში ედგა აგრეთვე საერთო ბერძნულ სამხედრო-პოლიტიკურ კავშირებს. თანამედროვე გაგებით, სტრატეგოსი არის სარდალი, მსხვილი სამხედრო ოპერაციების ხელმძღვანელი. ქართული საბჭოთა ენციკლოპედია, ტ. 9, თბ., 1985. — გვ. 578.
11 ივნისი

11 ივნისი — გრიგორიანული კალენდრის 162-ე დღე (ნაკიან წლებში – 163-ე დღე). წლის ბოლომდე დარჩენილია 203 დღე. ძვ. წ. 1184 : ტროას ომში ქალაქი ტროა მიწასთან გაასწორეს ერატოსთენეს გამოთვლით. 1125 : აზაზის ბრძოლაში ჯვაროსნებმა სელჩუკები დაამარცხეს. 1496 : ქრისტეფორე კოლუმბი თავის მეორე მოგზაურობიდან ესპანეთში ბრუნდება. 1580 : ესპანელმა კონკისდტადორებმა დააარსეს ქალაქი ბუენოს აირესი. 1742 : ბენჯამინ ფრანკლინმა სამზარეულოს ქურა გამოიგონა. 1770 : ჯეიმზ კუკმა  ავსტრალიის სანაპიროსთან აღმოაჩინა დიდი ბარიერული რიფი.(სურათზე) 1788 : რუსი მკვლევარი გერასიმ იზმაილოვი ალასკას აღწევს. 1901 : ახალმა ზელანდიამ კუკის კუნძულების ანექსია მოახდინა. 1937 : დიდი წმენდა: მარშალი მიხეილ ტუხაჩევსკი და წითელი არმიის რამდენიმე უმაღლესი ოფიცერი დააპატიმრეს ტროცკისტების ანტისაბჭოთა სამხედრო ორგანიზაციის წევრობის ბრალდებით. 1940 : ახალმა ზელანდიამ, ავსტრალიამ და სამხრეთ აფრიკის კავშირმა ომი გამოუცხადეს იტალიას. 1965 : ინგლისის დედოფალმა ელისაბედმა ბრიტანეთის იმპერიის ორდენით დააჯილდოვა ჯგუფ „ბითლზი“-ს წევრები. 1991 : კომპანია „მაიკროსოფტ“-მა გამოუშვა ოპერაციული სისტემა MS DOS 5.0. 1864 : შტრაუსი, რიხარდ — გერმანელი კომპოზიტორი (გ.1949) 1895 : ბულგანინი, ნიკოლაი — საბჭოთა კავშირის პოლიტიკოსი (გ.1975) 1899 : კავაბატა იასუნარი — იაპონელი მწერალი 1930 : მორის ფოცხიშვილი — ქართველი პოეტი 1977: რაიან დანი — ამერიკელი მსახიობი. 1727 : ჯორჯ I — დიდი ბრიტანეთის მეფე (დ.1660) 1906 : ჰაინრიხ ჰარტი — გერმანელი მწერალი 1979 : უეინი, ჯონ — ამერიკელი მსახიობი (დ.1907) 2018 : გიო ხუციშვილი — ქართველი მომღერალი (დ. 1962) აშშ, ჰავაი, ჰავაის პირველი მეფის კამეხამეხის დღე. დანია: პრინც ჰენრიკის დაბადების დღე. მართლმადიდებელი ეკლესია აღნიშნავს შემდეგი წმინდანების ხსენების დღეს: თეოდოსია ტვირელი თეოდოსია კონსტანტინეპოლელი იოანე სალოსი ალექსანდრე I იოანე თესალონიკელი ხსენება ნიკეის პირველი მსოფლიო საეკლესიო კრებისა სხვა თვეები
სენეგალის ქალაქები

სენეგალის ქალაქები (ინგლ. Cities in Senegal) — სენეგალის დასახლებული პუნქტების სია. ინტერნეტ-რესურსის World Gazeteer მიხედვით, სენეგალში 59 ისეთი ქალაქია, რომლებშიც 1 700-ზე მეტი კაცი ცხოვრობს. შეგიძლიათ იხილოთ მედიაფაილები თემაზე „სენეგალის ქალაქები“ ვიკისაწყობში. ↑ 1.0 1.1 Senegal: largest cities and towns and statistics of their population. დაარქივებულია ორიგინალიდან — 2012-08-01. ციტირების თარიღი: 2011-06-06.
სვაზი

სვაზი — ხალხი, ესვატინის (ყოფ. სვაზილენდი) ძირითადი მოსახლეობა. ცხოვრობენ აგრეთვე სვაზილენდთან მოსაზღვრე სამხრეთ აფრიკის რესპუბლიკაში. მოსახლეობის საერთო რაოდენობაა 2 მილიონზე მეტი. ენა — სვაზი, განეკუთვნება ბანტუ ენათა ოჯახს. უმრავლესობა ტრადიციულ რწმენებს — ბუნების ძალთა და წინაპართა კულტს აღიარებს, დანარჩენები ძირითადად ქრისტიანები არიან. სვაზი ხალხი ჩამოყალიბდა XIX საუკუნის I ნახევარში. მათი ძირითადი საქმიანობაა მიწათმოქმედება, მესაქონლეობა. მუშაობენ ბამბისა და ყავის პლანტაციებში. საშოვარზე დადიან სამხრეთ აფრიკის რესპუბლიკაში. ქართული საბჭოთა ენციკლოპედია, ტ. 9, თბ., 1985. — გვ. 308.
ფოლკლენდის ბრძოლა

ფოლკლენდის ბრძოლა — საზღვაო ბრძოლა 1914 წლის 8 დეკემბერს გერმანიის კრეისერთა ესკადრასა და ინგლისის ესკადრას შორის ფოლკლენდის კუნძულების მახლობლად პირველი მსოფლიო ომის (1914-1918 წწ.) დროს. გერმანიის ესკადრა 8 დეკემბერს ინგლისის სამხედრო-საზღვაო ბაზაზე დარტყმის მიზნით პორტ-სტენლის მიადგა. გერმანელებისთვის მოულოდნელად იქ აღმოჩნდა ინგლისის ესკადრა. ბრძოლა რომელიც 4,5 საათს გრძელდებოდა, გერმანელთა სრული დამარცხებით დამთავრდა: მათი ყველა ხომალდი, მსუბუქი კრეისერისა და საჰოსპიტალო გემის გარდა, ჩაძირეს. ქართული საბჭოთა ენციკლოპედია, ტ. 10, თბ., 1986. — გვ. 358.
სრინაგარი

სრინაგარი— ქალაქი ინდოეთში, ჰიმალაიში. გაშენებულია ქაშმირის ხეობაში, მდინარე ჯელამის ნაპირზე, 1600 მეტრ სიმაღლეზე. ჯამუ და ქაშმირის შტატის ადმინისტრაციული ცენტრი. მოსახლეობა 1, 273, 312 კაცი (2011). მნიშვნელოვანი სატრანსპორტო პუნქტი. ცნობილია შალების, ხალიჩების შინამრეწველური წარმოებით, ხესა და ლითონზე კვეთით. არის საფეიქრო და კვების მრეწველობის საწარმოები. ქალაქში განვითარებულია ტურიზმი, სრინაგარის ტერიტორია დაქსელილია არხებით, ქალაქის შიგნით უმთავრესად ნავებით მიმოდიან. ქართული საბჭოთა ენციკლოპედია, ტ. 9, თბ., 1985. — გვ. 526.
ვარსკვლავური ფლოტი

ვარსკვლავური ფლოტი (ინგლ. Starfleet) — გამოგონილი სახელმწიფო ორგანიზაცია ვარსკვლავური გზის ფანტასტიკურ სამყაროში. იგი ახორციელებს სამხედრო, დიპლომატიურ და სამეცნიერო-კვლევით მისიებს. ვარსკვლავური ფლოტის შტაბ-ბინა მდებარეობს სან-ფრანცისკოში. 2161 წლამდე არსებობდა ორგანიზაცია დედამიწის ვარსკვლავური ფლოტი, იგი დაარსდა დაახლოებით 2120-2130 წლებში. ზეფრამ კოკრეინის პირველი გაფრენის შემდეგ დედამიწამ დაიწყო ახლომდებარე სისტემების კოლონიზაცია და სხვა რასებთან კონტაქტის დამყარება. ამ საკითხებით დაკავებული იყო ვარსკვლავური ფლოტი. იგი ასევე მუშაობდა ვარპ-ტექნოლოგიის შემდგომ გაუმჯობესებაზე. პირველი ხომალდი რომელმაც განავითარა სიჩქარე ვარპ-5 იყო USS ენტერპრაიზ NX-01, ცოტა მოგვიანებით აიგო კოლუმბია. 2161 წელს ფედერაციის შექმნასთან ერთად დაარსდა ერთიანი ვარსკვლავური ფლოტი, რომელიც აერთიანებდა სამხედრო და სამეცნიერო განყოფილებებს. მასში მსახურობდნენ სხვა ცივილიზაციების წარმომადგენლებიც (მათ შორის ფედერაციის არაწევრებიც). ვარპ-ტექნოლოგიების განვითარებასთან ერთად შეიქმნა მრავალი კოსმოსური სადგური, კოლონია და ახალი პლანეტები, ფედერაციას შეემატა ახალი წევრები. ვარსკვლავური ფლოტის მთავარი დირექტივა კრძალავს უცხო ცივილიზაციების შიდა საქმეებში ნებისმიერ ჩარევას. ეს დირექტივა გადმოღებულია ვულკანური ანალოგიდან, რომლის თანახმადაც ვარპ-ტექნოლოგიის ქონა ითვლება რასის სხვა რასებთან კონტაქტისათვის მზადყოფნის კრიტერიუმად. კონტაქტის დამყარება ცივილიზაციებთან რომლებიც არ ფლობენ ამ ტექნოლოგიას კატეგორიულად აკრძალულია. მთავარი დირექტივის ირგვლივ ვითარდება არაერთი ეპიზოდის სიუჟეტი. ვარსკვლავური ფლოტის მთავარი მისიაა კოსმოსის კვლევა სიცოცხლის ახალი ფორმების აღმოჩენისა და ახალ ცივილიზაციებთან კონტაქტის დამყარების მიზნით. თუმცა იგი ასევე ასრულებს სამხედრო და დიპლომატიურ ფუნქციებს. ვარსკვლავურ ფლოტს გააჩნია რამდენიმე სტრუქტურული ერთეული: ვარსკვლავური ფლოტის აკადემია ტექნიკური კორპუსი სამეთაურო შტაბი ანალიტიკური ქვეგანყოფილება სამედიცინო კორპუსი ტაქტიკური ქვეგანყოფილება გენერალური სასამართლო გენერალური ინსპექცია ვარსკვლავური ფლოტის აკადემია ამზადებს მომავალ ოფიცრებს ვარსკვლავური ფლოტისთვის. იგი დაარსდა 2161 წელს, ფედერეციის შექმნასთან ერთად. მისი მთავარი კორპუსი განლაგებულია სან-ფრანცისკოში, ასევე არსებობს ფილიალები სხვა ქალაქებში. აკადემიაში კურსანტები გადიან ოთხწლიან სასწავლო კურსს, რის შედეგადაც ღებულობან ენსინის წოდებას. პირებს რომელთაც არა აქვთ ფედერაციის მოქალაქეობა მისაღებ გამოცდებზე დაშვებისთვის სჭირდებათ ვარსკვლავური ფლოტის ოფიცრის რეკომენდაცია. ვარსკვლავური გზა პლანეტების გაერთიანებული ფედერაცია ვარსკვლავური ფლოტი საიტზე startrek.com ვარსკვლავური ფლოტის აკადემია საიტზე startrek.com ვარსკვლავური ფლოტი საიტზე memory-alpha ვარსკვლავური ფლოტის აკადემია საიტზე memory-alpha ვარსკვლავური ფლოტის სამედიცინო კორპუსი საიტზე memory-alpha ვარსკვლავური ფლოტის ტაქტიკური ქვეგანყოფილება საიტზე memory-alpha ვარსკვლავური ფლოტი საიტზე memory-beta დედამიწის ვარსკვლავური ფლოტი საიტზე memory-beta http://www.ufpfleet.org/ დაარქივებული 2013-07-20 საიტზე Wayback Machine. http://www.starfleet-museum.org/ ↑ Okuda, Michael & Denise (1994,1997,1999). The Star Trek Encyclopedia. New York: Pocket Books. ISBN 0-671-03475-8.
ტანჟერი

ტანჟერი — ქალაქი და ნავსადგური ჩრდილოეთ მაროკოში, გიბრალტარის სრუტის სანაპიროზე. ტანჟერის პროვინციის ადმინისტრაციული ცენტრი. მოსახლეობა 850 000 ათასი კაცი (2012). ჩრდილოეთ მაროკოს სავაჭრო-სატრანსპორტო და სატრანზიტო ცენტრი. გააქვთ უმთავრესად ციტრუსები, ბოსტნეული კულტურები, თევზისა და ხილის კონსერვები. კვების, საფეიქრო, ცემენტის მრეწველობის საწარმოები. 1965 წელს ტანჟერის ნავსადგურში გამოეყო განსაკუთრებული ზონა, სადაც სავაჭრო ოპერაციები არ იბეგრება საბაჟო გადასახადებით. რკინიგზით უკავშირდება ქალაქ ფესს. ტანჟერის მახლობლად არის საერთაშორისო მნიშვნელობის აეროპორტი. ქალაქი დააარსეს ფინიკიელმა კოლონისტებმა ძვ. წ. II ათასწლეულის ბოლოს. ძვ. წ. I საუკუნიდან რომს დაემორჩილა. V საუკუნეში დაიპყრეს ვანდალებმა, VI საუკუნეში ბიზანტიამ, VIII საუკუნის დასაწყისში კი არაბებმა. ქალაქი იყო ჩრდილოეთ მაროკოს ერთ-ერთი მთავარი ეკონომიკური და კულტურული ცენტრი. 1471 წელს მიიტაცა პორტუგალიამ. 1661 წელს გადავიდა ინგლისის ხელში, 1684 წელს კვლავ შეუერთდა მაროკოს და გახდა მაროკოს სახელმწიფოს ერთ-ერთი დედაქალაქი. 1912 წელს მაროკოს იმპერიალისტური დანაწილების შედეგად ტანჟერი თავისი მოსაზღვრე ტერიტორიით სპეციალური რეჟიმის ზონად გამოიყო. 1940-1945 წლებში დაიკავა ესპანეთმა. ქართული საბჭოთა ენციკლოპედია, ტ. 9, თბ., 1985. — გვ. 655. ↑ High Commission for Planning — 2003. <a href="https://wikidata.org/wiki/Track:Q3128426"></a>
გუსტავ დორე

პოლ გუსტავ დორე (ფრანგ. Paul Gustave Doré; 6 იანვარი 1832, სტრასბურგი — 23 იანვარი 1883, პარიზი) — ფრანგი გრაფიკოსი, მოქანდაკე და ფერმწერი. დორე ძირითადად ხის გრავიურებზე მუშაობდა. გუსტავ დორე ხიდების მშენებლის, პიერ-ლუი-ქრისტეფორე დორეს ოჯახში დაიბადა, სტრასბურგში. მისი მხატვრული ნიჭი პატარაობიდანვე იწვევდა გარშემომყოფი ადამიანების გაოცებას, 10 წლის ასაკში შექმნა ილუსტრაციები დანტე ალიგიერის „ღვთაებრივი კომედიისთვის“, ხოლო 15 წლის ასაკში პირველად გამოქვეყნდა მისი ილუსტრირებული ნაწარმოები. გარკვეული დროის შემდეგ, 1841 წელს მისი ოჯახი საცხოვრებლად ბურში გადადის. ამ გადასვლამ დორეს სამხატვრო მოღვაწეობაზე ძალიან დიდი გავლენა იქონია. 1847 წელს დორე დედასთან ერთად ხელახლა ამჯერად პარიზში გადადის, სადაც გუსტავი შარლემანის ლიცეუმში ირიცხება. შემდეგ ახალგაზრდა მხატვარი ჰერაკლეს გმირობების საკუთარი სერიებით, მიმართავს „ჟურნალ პურ რირ“-ის მთავარ რედაქტორს და სამუშაოზე ირიცხება, სადაც ხელფასად 5000 ფრანკს იღებს. იმავე წლის ბოლოს გამოქვეყნდა ლითოგრაფიის ალბომი „ჰერაკლეს გმირობები“, გამოცემაში მიეთითა, რომ ამ ლითოგრაფიის ავტორი იყო 15 წლის თვითნასწავლი მხატვარი, რომელმაც ისინი კლასიკური შტუდიის გარეშე შეასრულა. ცნობილია, რომ მხატვარი თავის სამუშაო დღეს სამ ნაწიალდ ყოფდა: დილა ეთმობოდა გრაფიკას, შუადღე — ფერწერას, საღამო — ისევ გრაფიკას. დორემ მაინც ვერ შეძლო სამხატვრო განათლების მიღება, თუმცა დიდ დროს ატარებდა ლუვრში და ეროვნულ ბიბლიოთეკაში, სადაც ნახატებსა და გრავიურებს შეისწავლიდა. „ანდრომედა“ „ცეროდენა“ „წითელქუდა“ „წითელქუდა“ „ბარონი მიუნხჰაუზენი“ „საღვთო კომედია“ „საღვთო კომედია (ჯოჯოხეთი)“ „საღვთო კომედია“ „დაკარგული სამოთხე“ „წარღვნა“ „ამოცანა“ (ლათ. aenigma) „გარგანტუა და პანტაგრუელი“ ვიკისაწყობში არის გვერდი თემაზე: გუსტავ დორე გუსტავ დორე — ნამუშევრები პროექტ „გუტენბერგზე“ Gustave Doré Digital Collection of Illustrations დაარქივებული 2015-04-29 საიტზე Wayback Machine. from the University at Buffalo Libraries Doré's grave site at პერ-ლაშეზის სასაფლაო German FTP with Doré illustrations დაარქივებული 2016-02-01 საიტზე Wayback Machine. Great Bible Tarot - deck based on biblical Gustave Dore illustrations დაარქივებული 2014-08-14 საიტზე Wayback Machine. Dor2 Bible Gallery ↑ 1.0 1.1 1.2 1.3 1.4 RKDartists <a href="https://wikidata.org/wiki/Track:Q17299517"></a>